**Përshkrimi i vendit të punës**

**Data e hyrjes në fuqi: 01.01.2017**

***Pozita:***

Zyrtar i projekteve - PRAKTIKANT

***Përmbledhje***

Praktikanti është përgjegjës për të kryer detyra në realizimin e aktiviteteve të projekteve të cilat menaxhohen nga KEC.

***Kualifikimet***

* Të jetë student i vitit të fundit në universitet ose i posa diplomuar;
* Njohje e aspekteve administrative dhe financiare të menaxhimit të projekteve;
* Njohuri të mira të kuptuarit dhe shkruarit të gjuhës shqipe dhe angleze;
* Njohuri të avancuara në përdorimin e teknologjisë së informacionit dhe pakove standarde softuerike, me qëllim të organizimit të punës.

***Aftësitë tjera***

* Aftësi për të punuar me të dhëna sasiore dhe cilësore;
* Aftësi të punës me njerëz;
* Aftësi të mira të komunikimit;
* Aftësi për të punuar nën stres.

***Detyrat***

* Nën drejtimin e menaxherit përgjegjës ose zyrtarit të projektit, të ndihmojë në aktivitetet ditore të projekteve;
* Të ndihmojë në përgatitjen e takimeve të zyrës, dërgimin e ftesave dhe mbajtjen e procesverbaleve të mbledhjeve;
* Të mbështesë procesin e ruajtjes së dokumenteve të jashtme dhe të brendshme brenda zyrës, në veçanti dokumenteve të projekteve për të cilat është i angazhuar;
* Të ndihmojë zyrtarin e projekteve, ose menaxherin përgjegjës, përgatitjen e kontratave dhe realizimin e pagesave;
* Të ndihmoj procesin e komunikimit në mes projektit dhe partnerëve;
* Të ndihmojë në përgatitjen dhe menaxhimin e organizmit të eventeve në kuadër të projekteve;
* Të ndihmojë Zyrtarin e Projekti/Menaxherin e Projektit në aktivitetet e prokurimit për procedurën e blerjes në projekte;
* Të zhvillojë marrëdhënie të mira me të gjithë punëtorët e angazhuar në projekt dhe palët tjera të lidhura me projektin.

***Lidhjet dhe raportimet***

Praktikanti raporton tek menaxheri përgjegjës i projektit dhe drejtori ekzekutiv

***Orët e punës***

Praktikanti ka orar të plot të punës prej 8 orëve në organizatë duke u nënshtruar edhe orëve shtesë varësisht prej nevojës dhe kërkesave specifike nga menaxhmenti superior. Ndërsa ofrohen lehtësime për ndjekjen e ligjëratave, provimeve, ndjekjen e trajnimeve dhe çështje që kanë të bëjnë me ngritjen profesionale të tij/saj.

***Kompensimi***

Kompensimi i praktikantit bëhet konform kontratës së punës dhe mund të ndryshohet apo të modifikohet varësisht prej rezultateve të vlerësimit të performancës dhe vendimeve nga menaxhmenti i organizatës.

|  |  |  |
| --- | --- | --- |
| **Versioni** | **Përshkrim i ndryshimit** | **Data** |
| 1.0 | Publikimi fillestar | 27.12.2016 |
|  |  |  |
|  |  |  |